Grozīts priekšlikums Eiropas Parlamenta un Padomes regula, ar ko nosaka sīki izstrādātus piemērošanas noteikumus Regulai (EK) Nr. 883/2004 par sociālās nodrošināšanas sistēmu koordinēšanu /* COM/2008/0647 galīgā redakcija - COD 2006/0006 */





[pic] | EIROPAS KOPIENU KOMISIJA | Briselē, 14.10.2008 COM(2008) 647 galīgā redakcija 2006/0006 (COD) Grozīts priekšlikums EIROPAS PARLAMENTA UN PADOMES REGULA, ar ko nosaka sīki izstrādātus piemērošanas noteikumus Regulai (EK) Nr. 883/2004 par sociālās nodrošināšanas sistēmu koordinēšanu (iesniegusi Komisija saskaņā ar EK līguma 250. panta 2. punktu) 20006/0006 (COD) Grozīts priekšlikums EIROPAS PARLAMENTA UN PADOMES REGULA, ar ko nosaka sīki izstrādātus piemērošanas noteikumus Regulai (EK) Nr. 883/2004 par sociālās nodrošināšanas sistēmu koordinēšanu (Dokuments attiecas uz EEZ) 1. PROCEDūRAS POSMS Komisija 2006. gada 31. janvārī pieņēma priekšlikumu COM (2006)16 – COD/2006/0006 un 2006. gada 31. janvārī nosūtīja to Eiropas Parlamentam un Padomei. Eiropas Ekonomikas un sociālo lietu komiteja atzinumu par Komisijas priekšlikumu pieņēma 2006. gada 26. oktobrī. Parlaments pirmajā lasījumā 2008. gada 9. jūlijā pieņēma 162 grozījumus. 2. PRIEKšLIKUMA MēRķIS Priekšlikuma mērķis ir attiecībā uz visām iesaistītajām personām noteikt kārtību Regulā (EK) Nr. 883/2004 paredzēto noteikumu īstenošanai. Priekšlikums papildina ar regulu veikto modernizāciju, un tā mērķis ir uzlabot pašreizējās procedūras, tās vienkāršojot, kā arī precizējot spēkā esošos noteikumus dažādās jomās. Priekšlikuma mērķis ir arī mācīties no iestāžu ciešākas sadarbības, kā minēts Regulā (EK) Nr. 883/2004 (piemēram, elektroniskā datu apmaiņa starp dalībvalstīm). 3. GROZīTā PRIEKšLIKUMA MēRķIS Ar grozīto priekšlikumu sākotnējā priekšlikuma vairākus punktus pielāgo atbilstīgi Parlamenta ierosinājumiem. Komisijai lielākā daļa grozījumu (159 no 162) ir pieņemami, jo tie atbilst tās priekšlikuma mērķiem. Šie grozījumi ir saistīti ar Regulas (EK) Nr. 883/2004 piemērošanas noteikumiem, un to mērķis galvenokārt ir panākt, lai sociālā nodrošinājuma pabalstus ES pilsoņiem piešķir ātri un efektīgi (birokrātijas apkarošana). Ņemot vērā Eiropas Savienības sociālā nodrošinājuma sistēmu daudzveidību, mērķus ir iespējams sasniegt vairākos veidos, tādējādi ļaujot Komisijai ievērot tās likumdevēju ierosmes, kuras ir visefektīvākās visu ieinteresēto personu labā. 4. KONSTATēJUMI ATTIECīBā UZ EIROPAS PARLAMENTA PIEņEMTAJIEM GROZīJUMIEM 4.1. Komisijas pieņemtie grozījumi Komisijai ir pieņemami grozījumi Nr. 1. līdz 14., Nr. 16. līdz 25., Nr. 27. līdz 54. un Nr. 56. līdz 162. Daudzi no šiem grozījumiem ir identiski vai līdzīgi Padomes veiktajām izmaiņām, kas ieviestas tā darba rezultātā, kas veikts Padomes darba grupā sociālā nodrošinājuma jautājumos. Komisija tos rūpīgi pārrunāja sarunās ar Padomes darba grupu, un tie ir pieņemami. Citi grozījumi ir lingvistiski vai arī ar tiem precizē noteikumus. 4.2. Grozījumi, kurus Komisija var pieņemt daļēji vai jaunā redakcijā Grozījums Nr. 15 Šajā grozījumā iekļauts Eiropas Datu aizsardzības uzraudzītāja atzinums un Padomes pieņemtās izmaiņas. Grozījums attiecas uz apmaiņu ar personas datiem starp valsts iestādēm un šādu datu aizsardzību, ciktāl tie ir saistīti ar sociālā nodrošinājuma pabalstiem. Ar grozījumu ievieš atsauci uz Direktīvu 95/46/EK par personu aizsardzību attiecībā uz personas datu apstrādi, un tas attiecas uz Regulas (EK) Nr. 883/2004 IV pielikumu (4. apakšpunkts). Šis grozījums var iejaukties dalībvalstu kompetencē un iekšējā organizācijā attiecībā uz šo jomu, uz kuru jau attiecas Direktīva 95/46/EK. Grozījuma pārējā daļa (1. līdz 3. apakšpunkts) Komisijai ir pieņemama. 4.3. Grozījumi, kas Komisijai nav pieņemami Komisijai nav pieņemams 26. vai 55. grozījums. Grozījums Nr. 26 Grozījuma Nr. 26 mērķis ir precizēt noteikumus par tādu pabalstu atmaksāšanu, ko kompetenta iestāde provizoriski izmaksājusi skaidrā naudā vai natūrā. Padomes jaunā redakcija 6. panta 4. punktam, par ko panākta vienošanās daļējā vispārējā pieejā, ir precīzāka. Tas atspoguļo Padomes darba grupas par sociālā nodrošinājuma jautājumiem sasniegto, jo īpaši III nodaļas IV sadaļā (Finanšu noteikumi). Grozījums Nr. 55 Saskaņā ar 55. grozījumu apliecinājumu par piemērojamiem tiesību aktiem (piem., norīkošanas gadījumos) vienmēr izsniedz attiecīgajai personai, un tajā norāda darba devēja paziņoto algu. Ar šo grozījumu pārsniedz sociālā nodrošinājuma vajadzībām norīkošanas gadījumā nepieciešamo informāciju (piemērojamo tiesību aktu noteikšana) un regulas mērķus. 5. GROZīTAIS PRIEKšLIKUMS Ņemot vērā EK līguma 250. panta 2. punktu, Komisija groza savu priekšlikumu atbilstoši iepriekš minētajam.